**PRACOVNÝ LIST 12**

BIBLIA PRE VŠETKÝCH 2018/2019 Diecézny katechetický úrad v Bratislave

**Vyber správnu odpoveď:**

**Obetované chleby v Božom dome mohol jesť:**

A/ prinášajúci

B/ kňazi

C/ prítomní

**Keď medzi Ježišom a farizejmi vznikol spor o sobote, Ježiš pripomenul výrok proroka Ozeáša:**

A/ „Tu je niekto väčší než chrám.“

B/ „Syn človeka je pánom aj nad sobotou.“

C/ „Milosrdenstvo chcem, a nie obetu.“

**Keď zákonníci a farizeji žiadali od Ježiša znamenie, prisľúbil im znamenie:**

A/ zázraku na nebi

B/ vzkriesenia

C/ proroka Jonáša

**Pán Ježiš učí, že: „ Syn človeka je pánom aj nad sobotou.“ Na ktoré starozákonné knihy sa odvoláva?**

A/ Nm, 1Sam

B/ Ex, Sdc

C/ Dt, Oz

**O kom Pán Ježiš povedal, že vystúpi na súde proti tomuto pokoleniu, ktoré žiadalo znamenie?**

A/ Šalamún

B/ mužovia z Ninive

C/ kráľovná z juhu

**Kde Pán Ježiš uzdravil človeka s vyschnutou rukou?**

A/ v synagóge

B/ v chráme

C/ na ulici

**Ako dlho bol Jonáš v bruchu veľkej ryby?**

A/ 2 dni a 1 noc

B/ 3 dni a 3 noci

C/ Matúš neuvádza

**Koho Ježiš uzdravil v sobotu podľa Mt 12?**

A/ človeka s vyschnutou rukou

B/ posadnutého zlým duchom

C/ nevidiacich

**Vysvetli:**

V tom čase išiel Ježiš v sobotu cez obilné pole. Jeho učeníci boli hladní a začali trhať klasy a jesť. Keď to videli farizeji, povedali mu: „Pozri, tvoji učeníci robia, čo neslobodno robiť v sobotu.“ Mt 12,1-2

Prečo zástupy žasli a vraveli: „Nie je toto syn Dávidov?“

**2. Kto povedal?**

Slobodno v sobotu uzdraviť?

A o koľko viac je človek ako ovca! Teda v sobotu slobodno dobre robiť.

Hľa, môj služobník, ktorého som si vyvolil, môj miláčik, v ktorom mám zaľúbenie.

Kto nie je so mnou, je proti mne, a kto nezhromažďuje so mnou, rozhadzuje.

Vrátim sa do svojho domu, odkiaľ som vyšiel.

Lebo každý, kto plní vôľu môjho Otca, ktorý je na nebesiach, je môj brat i sestra i matka.

Tento len mocou Belzebula, kniežaťa zlých duchov, vyháňa zlých duchov.

No hovorím vám: Ľudia sa budú v deň súdu zodpovedať z každého daromného slova, ktoré vyslovia.

**3. Kto som?**

Od hladu sme zjedli aj to, čo sme jesť nesmeli.

Kráľovná z juhu prišla počúvať moju múdrosť.

Na moje kázanie sa Ninivčania kajali.

Našiel som môj dom čistý a prázdny, privediem si doň siedmych mne podobných.

Radíme sa o Ježišovej záhube, veď nectí sobotu.

Od hladu sme porušili sobotu.